ועדת הכספים, כנסת 20, פרוטוקול מספר 336, 2016-03-30 09:15

משה גפני: בוקר טוב, אני מתכבד לפתוח את ישיבת הוועדה.

משה גפני: יש לנו סדר יום עמוס וזמן קצר.

משה גפני: אישור מוסדות ציבור לעניין סעיף 46, תיכף נדבר על העניין הזה, ואישור מוסדות ציבור לעניין סעיף 61.

משה גפני: לגבי אישור מוסדות ציבור לעניין סעיף 46 לפקודת מס הכנסה, מתברר שיש גם בסעיף 46 וגם בסעיף 61 - - -

<ארד אורעד: קודם כל לפרוטוקול אני מתכבד להציג את - - -

משה גפני: עוד לא.

משה גפני: אני בכוונה לא התחלתי עוד עם הדיון הזה.

משה גפני: חבר הכנסת לשעבר רן כהן, אני מקדם אותך בברכה, אם תוכל להגיד לנו איזה אורחים הבאת לוועדה, אנחנו מקדמים גם אותם בברכה.

רן כהן: אדוני היושב ראש, אנחנו מאוד מאוד מתכבדים כאן, סטודנטים של מכללת אונו משני הקמפוסים, גם בגן הטכנולוגי בירושלים וגם מהקמפוס באור יהודה שלומדים חקיקה ואני מלמד אותם את החלק של החקיקה, לכן הם נמצאים כאן בצפייה בעבודת ועדות הכנסת.

משה גפני: אוקיי, יפה.

משה גפני: תודה רבה.

משה גפני: ברוכים הבאים.

רן כהן: תודה רבה על האירוח.

משה גפני: אני רואה שאתה ממשיך לעשות עבודה, אתה לא נפרד מהכנסת.

רן כהן: לא.

משה גפני: אני רוצה להגיד לכם שחבר הכנסת לשעבר רן כהן היה חבר כנסת חבל על הזמן, הוא חסר לכנסת, עשה עבודה חברתית מהמדרגה הראשונה ואני למדתי ממנו הרבה דברים.

רן כהן: תודה רבה, אדוני, גם אני ממך.

משה גפני: לפני שאנחנו מתחילים בנושא הפורמלי, יש שתי עמותות, גם בסעיף 61, שזה עדי ה', וגם בסעיף 46, שזה אוהלי רחמים, וזה מצטרף לעמותת ביחד, שמתברר לי, ואני אומר את זה כיושב ראש הוועדה, מתברר לי שיש כתות מיסיונריות שמבחינת העניין אין להם בעיה, הם באים למשרד האוצר, הם באים אליכם, יש להם עורכי דין מעולים - - - אגב אני ראיתי את זה גם כשהיה מדובר על שכר הבכירים, הגיעו לפה סוללה של עורכי דין וכלכלנים והסבירו לי איך אני הולך להרוס את המדינה בזה שאני עוצר את שכר הבכירים, והם באים למשרד האוצר, מסודרים לגמרי, מחתימים את האנשים שכל העניין הזה הוא בסדר והוא חוקי, ויכול להיות שזה אפילו נכון, אני לא נכנס לשאלה הזאת, זאת השאלה שלכם ואני לא חושב שאנחנו יכולים לאשר עמותות מהסוג הזה כשכולם יודעים, אחד מהם זה עדי ה', אני אפילו לא יודע איך להגדיר את זה, זאת עמותה שעוסקת במיסיון, היא לא עוסקת בשום דבר אחר, אבל היא באה אליכם והיא מביאה את כל האישורים ואת כל הדברים.

משה גפני: גם בדוח ועדת פריש, שעשו עבודה יוצאת מן הכלל, גם שם כתוב שלא נותנים כסף, בסעיף 46 ובסעיף 61, לקבוצה סגורה.

משה גפני: גם לפי הבירורים שאתם עשיתם, לפחות חלקית לגבי מה שהיה בעמותה מדובר בקבוצות סגורות.

משה גפני: זה לא כמו שאתה עושה בית כנסת, או אפילו קבוצת טניס.

משה גפני: אם זו קבוצת טניס, אז באמת יכול להיות שאותם אנשים עוסקים בעניין הזה, אבל כל מי שרוצה להצטרף מצטרף.

משה גפני: כל הטיעונים שלהם שהם עוזרים לקבוצה שהיא קבוצה סגורה, הכול צריך להיפתח מחדש.

משה גפני: עמדתי היא שאם אכן מתברר שמדובר במיסיון - - - אני הופעתי עם טומי לפיד המנוח, הופעתי איתו בתכנית טלוויזיה, הייתה תכנית פופולרית בערוץ 1, פופוליטיקה, ואני והוא הופענו ביחד מול הקבוצות האלה שעכשיו מבקשים את סעיף 46.

משה גפני: הופענו יחד.

משה גפני: אני לא הייתי צריך לדבר, טומי לפיד התנפל עליהם והוא אמר 'מספיק השמדתם את עם ישראל באירופה, אל תבואו לכאן למדינת ישראל לעשות את זה'.

משה גפני: אני לא דיברתי, זו הייתה אחת התכניות, הייתי מופיע שם הרבה, שלא הייתי צריך לדבר.

משה גפני: הוא אגב חתם איתי אחרי זה על הצעת חוק, לא משנה, שלא התקבלה, ביבי היה נגד, לא חשוב, אני לא נכנס לעניין.

משה גפני: אבל החלק הזה, שאנחנו צריכים לקיים דיון, האם באמת זו המטרה, היא משתלבת עם השאלה שאנחנו מתחבטים בה בשבועות והחודשים האחרונים, מי צריך להחליט קודם כל על דבר שהוא במחלוקת ציבורית עמוקה.

משה גפני: מי צריך להחליט בעניין הזה.

משה גפני: אפשר להביא את השאלה הזו לאבסורד, אני לא שם.

משה גפני: יש הרבה מחלוקות, יש ברשימות שנמצאות כאן באופן קבוע כאלה שאני לא הייתי מצביע עבורם, בחיים לא הייתי נותן להם סיוע, אבל אני יודע שזה החוק, אותו דבר כמו שיש אחרים שהפוך, אבל יש דברים שלפי דעתי מחייבים דיון משפטי אמיתי במחלוקת ציבורית עמוקה לגבי כתות, שהיה פעם בכנסת, נדמה לי שגלזר תעסה עמדה בראש ועדה פרלמנטרית - - -

רן כהן: נכון, חברת הכנסת תעסה גלזר.

משה גפני: כן, היא עמדה בראש ועדה פרלמנטרית שעסקה בעניין הזה של הכתות, של המיסיון, של כל מה שנלווה לעניין.

משה גפני: אני מבקש לקיים דיון עם היועץ המשפטי לממשלה, בעיקר עם אבי ליכט, עם רשות המסים.

משה גפני: לפני שאנחנו מביאים את הדברים לכאן לקיים דיון האם במחלוקת ציבורית עמוקה נוסח העניין הזה של כתות, שלפי דעתי זה גם משתלב עם המלצות ועדת פריש, זה כת סגורה.

משה גפני: אם אתה לא הופך להיות נוצרי, אז אתה לא בכת הזאת, אבל הם מביאים את האישורים הנדרשים, אין לי טענות, הם באים ויש להם מאזנים טובים.

משה גפני: כלכלנים טובים.

משה גפני: כמו שאמרתי קודם, כמו בשכר הבכירים, שבאו אליי עורכי דין מעולים והסבירו לי איך אני הולך להרוס את כלכלת ישראל עם הגבלת שכר הבכירים.

משה גפני: מה זה, הסבירו לי פה.

משה גפני: אני אמרתי לאחד מהם, דרך אגב, הוא נעלב, אמרתי לו שכשהיה פה דיון על ניצולי השואה והיה צריך לדאוג לקשישים שאין להם לחם לאכול 'לא ראיתי אתכם', את עורכי הדין האלה ואת הכלכלנים האלה.

משה גפני: פתאום ראיתי, על משכורות של 8 מיליון שקל בשנה, פתאום הם כולם הגיעו ומסבירים לי איך אני הולך להרוס את הכלכלה.

משה גפני: על כל פנים אני מבקש את שתי העמותות האלה להוציא, אחת זה 42 - - -

מיקי רוזנטל: איזה מספרים אלה?

משה גפני: אחת זה 42.

<ארד אורעד: ומספר 1 ברשימה של סעיף 61.

מיקי רוזנטל: אני גם מבקש את רשות הדיבור, אדוני.

משה גפני: בסדר.

משה גפני: על כל פנים אני מבקש להוציא את שתי העמותות האלה.

משה גפני: אני מתכוון לפנות ליועץ המשפטי לממשלה, אני מבקש לפנות אליכם, רשות המסים, משה אשר, אתה וכל האנשים, אני מבקש שנקיים דיון על העניין הזה.

משה גפני: קודם כל דיון פנימי, לדעת אם בכלל אנחנו מביאים את העניין הזה ולהחליט מה אנחנו עושים.

משה גפני: יכול להיות שנצטרך לתקן את החוק.

משה גפני: זה כנראה נהיה מודה עכשיו, זה לא היה בעבר, זו כבר עמותה שלישית.

<שגית אפיק: בעבר היה דיון של מחלוקת ציבורית - - -

משה גפני: לא, אבל לא היה הנושא הזה.

משה גפני: אם זה לא היה מוצף אז הייתי עובר ל - - - לא היו בקשות כאלה.

משה גפני: יכול להיות שאת צודקת, אני לא מתווכח על העניין המשפטי בנושא, אבל זה כנראה הופך להיות נושא.

משה גפני: זה כבר לא דבר שאנחנו יכולים להתעלם ממנו, לכן אני מבקש, לפני שאנחנו נכנסים לעניין - - -

מיקי רוזנטל: אבל לפני, אדוני, שנכנסים קונקרטית - - -

משה גפני: אני עוד לא נכנס, אני רק אומר את שני אלה להוציא.

מיקי רוזנטל: לא, ביקשת בקשה, אני גם מכבד אותה, מדובר פה בעניין עקרוני שלא נוגע לשתי העמותות הספציפיות האלה.

מיקי רוזנטל: יש סוגיות רבות במחלוקת בחברה הישראלית, כידוע לך, ויש דברים שלך כואב ואכפת ויש לאחרים דברים אחרים שכואבים להם ואנחנו פה בוועדה באמת מנסים, קבענו כלל אחד שהוא נראה לי נכון, שאם יש חשדות פליליים חלילה או דברים כאלה, עמותות כאלה, זה לא שייך לחילוקי דעות, זה שייך לתחום אחר והם ייצאו.

משה גפני: כך נהגנו.

מיקי רוזנטל: לגבי עמותות אחרות, אם אנחנו נכבד את הבקשה שלך, ואני מעריך שאני אכבד אותה, אבל מחר אני אבוא עם עמותות שלא מוצאות חן בעיניי, אתה תצטרך לכבד גם את בקשתי, לא? נכון?

מיקי רוזנטל: ואז התוצאה צריכה להיות כדלקמן, צריכים להיות קריטריונים ברורים מתי פוסלים עמותות ומתי לא פוסלים עמותות, אחרת אנחנו פה עושים את זה - - - לדעתי לא הפוליטיקאים צריכים לעשות את זה, זה צריך להיות עניין מקצועי לגמרי.

משה גפני: אבל צריך לקבוע את הקריטריון.

מיקי רוזנטל: אנחנו צריכים לקבוע את הקריטריונים, אבל לא אנחנו - - - כי לכל אחד יש את הדברים הפוליטיים שקרובים ללבו ואת הסוגיות שחשובות לו, ואז כל היום נפסול איש את רעהו.

מיקי רוזנטל: ייווצר פה איזה מהלך לא הגיוני.

משה גפני: אני מסכים איתך.

משה גפני: אני מבקש את הדיון הזה עם היועץ המשפטי.

משה גפני: יכול להיות שאנחנו נצטרך לשנות את החוק, לקבוע את הקריטריונים האלה ולהחליט שהפוליטיקאים לא עוסקים בעניין הזה אלא זה מובא לכאן על ידי רשות המסים.

מיקי רוזנטל: שאלה אחת לרשות המסים, בעניין שתי העמותות האלה שאנחנו מן הסתם כנראה נוציא אותן.

מיקי רוזנטל: איך ההליך?

מיקי רוזנטל: הם יוכלו לערער על זה?

מיקי רוזנטל: או יוכלו לבקש בפעם הבאה?

מיקי רוזנטל: מה עכשיו קורה לעמותות שמוצאות מהרשימה?

<ארד אורעד: רק לטובת הפרוטוקול - - -

משה גפני: לא, לא - - -

<שגית אפיק: לא, הוא לא מוציא אותם.

מיקי רוזנטל: לא מוציא, לא מאשר.

משה גפני: לא, אני מוציא אותם מהרשימה, אני לא פוסל אותם, לא מצביע נגדם.

משה גפני: אני מביא את זה ליועץ המשפטי לממשלה לדיון שיתקיים ביחד איתם.

מיקי רוזנטל: תודה על התיקון.

מיקי רוזנטל: אני רציתי לדעת בדיוק את ההליך.

מיקי רוזנטל: כבר עשינו את זה בעבר, אני רק רוצה לדעת.

מיקי רוזנטל: עומדת לעמותות האלה, שאין לי מושג מי הם והן לא מעניינות אותי, איזה זכות - - -

<ארד אורעד: חבר הכנסת מיקי רוזנטל, לשאלתך, אין הליכי השגה וערעור מכיוון שזה ברמה של כמו חוק, תקנה, מובא לוועדת הכספים.

<ארד אורעד: כמו שחוק, אין עליו הליכי השגה וערעור, אותו דבר.

<ארד אורעד: זה לא שומה שמס הכנסה מוציא שיש הליכים שהם לפי כללי הצדק הטבעיים.

<ארד אורעד: אני רק מתכבד לפרוטוקול - - -

משה גפני: לפני שאתה מתחיל את הרשימה, אנחנו עדיין בדיון העקרוני.

<ארד אורעד: עקרוני, אתם מוציאים.

משה גפני: אני רוצה להשלים את התשובה שלך.

משה גפני: הוא צודק, אין הליך כזה, זה דבר חדש, מה שעכשיו קורה, חדש לגמרי.

משה גפני: פשוט זה הפך להיות תופעה.

משה גפני: התופעה הזאת, אני לא משליך אותה, אני גם יודע, אנחנו לא חיים בעולם ריק.

משה גפני: לכן אני מבקש ללכת לאינסטנציה הגבוהה ביותר מבחינה משפטית.

משה גפני: יש לי השגות בעקבות הדברים האלה, האם המטרה של סעיף 46, שהוא בא לעזור למגזר השלישי בנושאים חברתיים, כלכליים, דת, חינוך, חברה, ספורט, האם יכול להיות מצב כזה שזה יכול להיות מנוצל לרעה?

משה גפני: האם מדינת ישראל צריכה לעזור, ויש דברים שכולנו מסכימים שזה לא צריך להיות, יש עמותות אחרות שבאמת יש לנו חילוקי דעות, אבל אנחנו מאשרים את כולן.

משה גפני: אם אני לא הייתי מאשר את מה שאני מדבר במליאה נגדם, אז הרבה עמותות לא הייתי מאשר.

מיקי רוזנטל: אני מבקש רק עוד שאלת הבהרה אחת, ברשותך.

מיקי רוזנטל: לגבי שתי העמותות האלה, 42 ו - - -

אורי אריאל: 42 ומספר 1 ברשימה של 61.

מיקי רוזנטל: אוהלי רחמים.

מיקי רוזנטל: אתם בודקים את כל העמותות שברשימה, בדקתם את העמותות האלה הספציפיות?

<ארד אורעד: בדקנו, היינו - - -

משה גפני: רגע, ארז.

מיקי רוזנטל: תן לו לענות לי.

משה גפני: אני נותן לו, אני רק רוצה שלא תהיה פה שגיאה.

משה גפני: ארז, אני הקדמתי ואמרתי, לגבי הנושא הטכני אין לי ספק, אחרת זה לא היה מגיע לכאן, שהם עברו את כל ההליך של לבדוק שאין שם בעיה מבחינה משפטית והכול בסדר - - -

מיקי רוזנטל: כי השאלה שאני אשאל אחר כך, האם הקריטריון שהעלה פה חבר הכנסת גפני, היושב ראש, הוא הקריטריון שבדקתם אותו גם.

מיקי רוזנטל: אז השאלה הראשונה והשנייה ביחד אתה יכול לענות.

<ארד אורעד: קודם כל אני רוצה להציג את הרשימות לפרוטוקול.

משה גפני: בסדר, הוא יענה לך.

משה גפני: הוא צודק.

משה גפני: תציג בבקשה.

<ארד אורעד: כבוד היושב ראש, חבר הכנסת הרב גפני וכבוד חברי הכנסת של ועדת הכספים, אני מתכבד להציג בפניכם את הרשימות לעניין סעיף - - -

מיקי רוזנטל: אין הרבה.

<ארד אורעד: אין, אבל יש פה חברי כנסת.

<ארד אורעד: לעניין סעיף 46 וסעיף 61, שלטובת הסטודנטים פה מקרית אונו אני רק אומר שאלה סעיפים שנותנים הטבות מס שלא דרך תקציב המדינה, זה תקציב עקיף, לחברה אזרחית, לפעילות של חברה אזרחית שבאה בוטום אפ, מלמטה למעלה.

<ארד אורעד: זאת אומרת כל אחד היום יכול ללכת ולחייב את מדינת ישראל להשתתף איתו ב-benchmark בקטע של תהליך של מתן כסף לכל יוזמה שהוא איתה.

<ארד אורעד: מטבע הדברים בתהליכים האלה יש קריטריונים, הייתה ועדה ציבורית שבדקה את הקריטריונים ובין הקריטריונים שהיא אמרה, שרשות המסים כרשות מבצעת ששייכת לשר האוצר לא תדון בנושאים שהם במחלוקת ציבורית ופוליטית עמוקה.

<ארד אורעד: ואני אומר את זה כאן וכאן התחילה למעשה המודה הזו, שהיא מודה טובה, לדעתי, שהדברים עוברים מהמחוקק, זאת אומרת לדיון בשיח הציבורי.

<ארד אורעד: כל הדברים שמדורגים, למעשה כל העמותות האלה נוגעות באושיות של כל החברה האזרחית.

<ארד אורעד: כאן בעמותות האלה, שתי העמותות האלה, שאני גם הצגתי את זה כהתלבטות.

<ארד אורעד: התלבטנו, אכן התלבטנו ובגלל שהתלבטנו עשינו ביקורות - - -

משה גפני: למה התלבטתם?

<ארד אורעד: התלבטנו כי היו שמועות שיש שם פעולות משיחיות וכפי שראינו פה גם בדיון הקודם, אורלי אבקסיס ניסתה לעשות חוק של כתות, אין הגדרה מה זה כת - - -

מיקי רוזנטל: אנחנו חלוקים.

משה גפני: לא, זו ההתלבטות שלו.

<ארד אורעד: אני כרשות מבצעת ולא מחוקקת, ויש הפרדת רשויות במדינת ישראל, אני דן רק בנושאים שאני מכיר אותם בחוק ואת החוקים האלה אתה מחוקק, כבוד הרב גפני.

<ארד אורעד: בחוקים האלה, למעשה, אני יכול לבחון פעילות מיסיונרית היום אך ורק לפי הדין הפלילי ושם יש שתי עבירות, עבירה אחת זה המרת - - -

משה גפני: אל תיכנס לזה.

<ארד אורעד: אוקיי, זהו.

<ארד אורעד: התלבטנו, עשינו ביקורות וראינו שאין עבירות בקטע הפלילי, הם מחתימים גם את האנשים שלא מקבלים שום תמורה עבור הדבר הזה ולכן אנחנו רוצים לעבור הלאה.

<ארד אורעד: אני מסכים לקביעה של להוציא אותם מהצבעה היום מכיוון שזה נושא שהוא באמת במחלוקת ציבורית עמוקה, וכפי שראינו גם פוליטיות, שהיו קודם, ולכן מן הסתם סוברני המחוקק להחליט, ופה זה באמת הדיון ופה זה צריך להיקבע מה הדין של העמותות האלה.

<ארד אורעד: זה לא עניין של קריטריונים טכניים כאלה ואחרים, זה עניין של הקו של הגבול האפור והתחום האפור פה הוא מאוד מאוד גדול ולא לי הסמכות להחליט בתחום האפור הזה, יש בזה מחלוקות ציבוריות ופוליטיות עמוקות.

משה גפני: לגבי הרשימות עצמן.

<ארד אורעד: יתר העמותות - - -

משה גפני: תגיד את המספרים שלהן.

<ארד אורעד: המספרים של העמותות שאני מסכים להוציא אותן מהרשימה לעניין סעיף 61 זה עמותת המצפה לישראל.

<ארד אורעד: סעיף 61 לחוק מסמ"ק הוא סעיף שנותן הטבות מס, פטור ממס רכישה, מס רווח הון לכל מיני מבנים ולעניין - - -

משה גפני: מה המספר?

<ארד אורעד: מספר העמותה - - -

משה גפני: לא מספר העמותה, מספר הבקשה.

<ארד אורעד: מספר הרשימה הוא 9235-16, של 2016.

<ארד אורעד: ולעניין סעיף 46, אמרנו שזה 9234-16.

<ארד אורעד: אלה הרשימות שאנחנו מביאים לאישורכם.

משה גפני: להוציא את שתי העמותות האלה.

מיקי רוזנטל: כאן זו עמותת המצפה לישראל.

<ארד אורעד: כן, ושם זה מספר 42 ברשימה, אוהלי רחמים.

משה גפני: כל העמותות האחרות?

<ארד אורעד: כל העמותות האחרות לשיקולכם.

משה גפני: לא לשיקולנו.

משה גפני: מה זה לשיקולנו?

משה גפני: אתה צריך להגיד לנו, הכול בסדר?

<ארד אורעד: כן, ודאי.

<ארד אורעד: נבדקו ונמצאו שעומדים בכל הקריטריונים ובכל הכללים הטכניים ואין לנו התלבטויות לגבי העמותות האלה.

<ארד אורעד: יש פה עמותות שחלקן אושרו לשנה בלבד, מכיוון שהן חדשות, יש להם אישור הגשת מסמכים זמני או שיש להם סיבה של מחזור שאינו מספק.

<ארד אורעד: כל הדברים האלה מפורטים.

<ארד אורעד: בשנה הראשונה אנחנו נותנים לשנה כי אנחנו רוצים לבחון אותם, לראות את ההתנהלות שלהם ואז אנחנו נחליט לגבי ההמשך.

משה גפני: תודה.

משה גפני: בנימין למקין, לגבי ניהול תקין.

<בנימין למקין: לכל העמותות יש אישורי ניהול תקין.

משה גפני: בדקתם את כולם?

<בנימין למקין: כן, לכולן יש.

משה גפני: כפי שאמרתי קודם, אני מבקש את עמותה מספר 42, אוהלי רחמים, להוציא מהרשימה, אני מבקש להוציא מהרשימה בסעיף 61 את עמותת המצפה לישראל.

משה גפני: אני מעביר את הנושא הזה, כולל את עמותת ביחד, לדיון אצל היועץ המשפטי לממשלה, יחד עם רשות המסים.

משה גפני: ייתכן שנצטרך לעשות שינוי חקיקה.

משה גפני: ההערכה שלי שזה גם תואם את המלצות ועדת פריש.

משה גפני: אני חושב שמדובר על כתות סגורות.

משה גפני: זה לא רלוונטי לגבי העמותות, לגבי האישורים שהם מביאים, הם יודעים להסתדר עם זה, השאלה האם מדינת ישראל תומכת בעניין של כתות, שזה ברור כנראה, ציבורית, ממה שאנחנו יודעים, שמדובר בכתות משיחיות.

משה גפני: האם אנחנו - - - אני אפילו לא אומר את זה, אני חוזר בי ממה שאמרתי, אני מבקש את הבדיקה הזאת אצל היועץ המשפטי לממשלה.

משה גפני: זו מחלוקת ציבורית עמוקה, האם אתם צריכים להחליט לפני שזה מגיע לכאן, או שאתם מביאים בכל מקרה ואנחנו צריכים לקבל החלטה, הפוליטיקאים?

משה גפני: שאלה משפטית מהמדרגה הראשונה, היא לא שאלה של מה בכך.

משה גפני: האם הפוליטיקאים צריכים להחליט במחלוקת ציבורית עמוקה, או שזה קודם כל צריך לעבור את הסינון המקצועי?

משה גפני: השאלה היא כמובן, אם יש בג"צ מי יצטרך לעמוד מול הבג"צ וכנראה שאם אתם תצטרכו לעמוד בעניין הזה אתם תעמדו, אם אנחנ ונצטרך להחליט בעניין הזה אנחנו נעמוד.

משה גפני: לא בטוח שיהיה בג"צ, אבל אם זה יהיה זו תמונת המצב.

מיקי רוזנטל: אתה אומר שעד אז לא יהיה בג"צ?

מיקי רוזנטל: זה מה שהתכוונת?

משה גפני: לא, אני - - -

מיקי רוזנטל: סתם, סתם.

מיקי רוזנטל: איבד את החוש הומור.

מיקי רוזנטל: מה קרה, גפני?

משה גפני: לא, בסדר.

משה גפני: אני עצבני עם אמות המידה.

משה גפני: מתכנית חיסכון עוד יותר.

משה גפני: רבותיי, כפי שאמרתי, אני מבקש את אישור הוועדה.

משה גפני: צריך הצבעות נפרדות, גם לסעיף 61 וגם לסעיף 46, או אפשר ביחד?

<שגית אפיק: כן.

משה גפני: לפי סעיף 46, כפי שאמרתי, להוצאת העמותה ההיא, על כל האחרים, מי בעד אישור מוסדות הציבור לעניין סעיף 46?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: העמותות אושרו.

משה גפני: בעד – רוב

משה גפני: נמנעים – 0

משה גפני: אני מביא להצבעה לפי סעיף 61, כפי שארז אורעד הביא את המספר של הרשימה הזאת, בעצם יש רק אחת, בגלל שעמותת המצפה לישראל יצאה לדיון הזה אצל היועץ המשפטי.

משה גפני: מי בעד אישור סעיף 61?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: העמותות אושרו.

משה גפני: בעד – רוב

משה גפני: נמנעים – 0

משה גפני: אני מודה לכם.

משה גפני: ארז, אני מודה לך, אני מודה לך, בנימין, תודה רבה.

מיקי רוזנטל: אדוני, רק אם אפשר, באמת לקבוע בהקדם דיון עקרוני, בין בוועדה, בין ב - - - שזה לא יישאר - - -

משה גפני: לא, זה בוער לי.

משה גפני: בסדר, קיבלתי את בקשתך.

מיקי רוזנטל: אני מודה לך.

מיקי רוזנטל: באמת ראוי שיהיו כללים.